

3
ועדת העבודה, הרווחה והבריאות
12.11.2001

[bookmark: _GoBack]פרוטוקולים/עבודה/3982
	ירושלים, ד' בכסלו, תשס"ב
19 בנובמבר, 2001

הכנסת החמש עשרה                                                                               נוסח לא מתוקן
      מושב רביעי

פרוטוקול מס' 393

מישיבת ועדת העבודה, הרווחה והבריאות
יום שני, כו' בחשון תשס"ב, 12.11.2001, שעה 09:30


סדר היום:

תקנות החשמל (התקנת כבלי חשמל במתח גבוה), התשס"ב-2001



נכחו:

   חברי הוועדה:	יאיר פרץ – מ"מ היו"ר 

   מוזמנים:	ולדימיר נימרובסקי – מנהל ענייני חשמל, משרד התשתיות הלאומיות
		ורדית רז                   - לשכה משפטית, משרד התשתיות הלאומיות
		אמיר ילינק               - לשכת היועץ המשפטי, משרד התשתיות הלאומיות
		גלית גלובוס              - לשכה משפטית, חברת החשמל
		מריאנה משה            - אגף השיווק,       חברת החשמל





היועצת המשפטית:	ג'ודי וסרמן

מנהלת הוועדה:		שירלי אברמי

קצרנית:		טלי רם

תקנות החשמל (התקנת כבלי חשמל במתח גבוה), התשס"ב-2001

מ"מ היו"ר יאיר פרץ:

	בוקר טוב. אני מתכבד לפתוח את ישיבת הוועדה. על סדר היום תקנות החשמל (התקנת כבלי חשמל במתח גבוה), התשס"ב-2001.

	בבקשה, תנו לנו מעט רקע והסבר על מה מדובר.

ולדימיר נימרובסקי:

	מדובר על תקנות טכניות שחוקקו על פי חוק החשמל. חוק החשמל הוא חוק שנועד להסדיר נושאים בטיחותיים בהתקנות חשמל.

	התקנות האלה מחליפות תקנות מ-1966 שהיו בזמנו התקנות כבלים. אנחנו חילקנו את התקנות הכבלים לשני סוגי תקנות.

מ"מ היו"ר יאיר פרץ:

	ב-1966 היו כבלים?

ולדימיר נימרובסקי:

	כן, היו כבלים כבר מזמן. ב-1966 כבר היו תקנות להתקנת כבלים. כבלים היו כבר כמה שנים לפני. 

	אנחנו חילקנו את הרוויזיה בתקנות התקנת כבלים להתקנת כבלים למתח נמוך שהכנסת כבר אישרה וזו תקנה קיימת משנת 2000 – ב- 9 באוגוסט 2000 היא פורסמה – ובאותה ישיבת כנסת התחייבנו שאנחנו גם נעלה את המתח ולמעשה התקנות מסדירות איך להתקין כבלים, מהן השיטות להתקנת כבלים, כל מיני דרישות טכניות. 

מ"מ היו"ר יאיר פרץ:

	אמצעי בטיחות.

ולדימיר נימרובסקי:

	אמצעי בטיחות, אמצעי הגנה, איך להתקין אותם בתעלה, איך להתקין בצינור ודברים טכניים בלבד.

ג'ודי וסרמן:

	האם מדובר בהסדרת הקיים או שיש כאן איזשהו כלל חדש?

ולדימיר נימרובסקי:

	ב-1966 אנחנו עבדנו על פי תקנות מסוימות ואין כאן עברייני תנועה ולא עבריינים בהתקנות. יש התקדמות מסוימת בטכניקה, יש התקדמות בשיטות. אנחנו פשוט מתאימים את הדרישות להתקנות לציוד חדש וחדיש, לשיטות חדשות מתקדמות.

מ"מ היו"ר יאיר פרץ:

	אדוני אומר באופן כללי שהתקנות האלה מסדירות את נושא הבטיחות ומחליפות תקנות משנת 1966.

ג'ודי וסרמן:

	האם יש דברים שמוסדרים בתווי תקן?

ולדימיר נימרובסקי:

	בהחלט. אחת מהדרישות העיקריות של חוק החשמל היא הדרישה שהציוד שאנחנו משתמשים בו בהתקנות צריך להיות תקני. 

	יש את חוק התקנים שלא אנחנו אחראים עליו, אלה תקנים שמשרד התעשיה והמסחר אחראי עליהם. 

ג'ודי וסרמן:

	ברור, אבל זאת בדיוק השאלה – אם זה כפוף לכללים. 

ולדימיר נימרובסקי:

	אנחנו אומרים כך – אסור להתקין ציוד שהוא לא תקני. 

שירלי אברמי:

	יש מישהו שעלולה או עשויה להיות לו התנגדות לתקנות האלה, שלא נמצא כאן?

ולדימיר נימרובסקי:

	רק עבריין שעשה בדיעבד משהו לא חוקי ועכשיו אנחנו נתפוס אותו. 

מ"מ היו"ר יאיר פרץ:

	אני מעמיד זאת להצבעה. מי בעד תקנות החשמל?

ה צ ב ע ה

בעד – 1
נגד – אין
נמנעים – אין
תקנות החשמל (התקנת כבלי חשמל במתח גבוה), התשס"ב-2001 נתקבלו.

מ"מ היו"ר יאיר פרץ:

	התקבל ברוב קולות. 

	תודה רבה לכם, הישיבה נעולה.


הישיבה ננעלה בשעה 09:45.





